Document ID: 32008R0668

KOMISJONI MÄÄRUS (EÜ) nr 668/2008,
15. juuli 2008,
millega muudetakse määruse (EÜ) nr 2096/2005 (milles sätestatakse aeronavigatsiooniteenuste osutamise ühised nõuded) II kuni V lisa seoses töömeetodite ja -korraga
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 550/2004 aeronavigatsiooniteenuste osutamise kohta ühtses Euroopa taevas (teenuse osutamise määrus), (1) eriti selle artiklit 4,
ning arvestades järgmist:
(1)
Komisjoni 20. detsembri 2005. aasta määruse (EÜ) nr 2096/2005 (milles sätestatakse aeronavigatsiooniteenuste osutamise ühised nõuded) (2) II, III, IV ja V lisas viidatakse rahvusvahelise tsiviillennunduse konventsiooni eri lisadele. Alates määruse (EÜ) nr 2096/2005 vastuvõtmisest on Rahvusvaheline Tsiviillennundusorganisatsioon kõnealuseid lisasid muutnud, nagu on märgitud riikidele adresseeritud 10. augusti 2001. aasta kirjas 2001/74; 28. märtsi 2003. aasta kirjas 2003/29; 26. märtsi 2004. aasta kirjas 2004/16; 24. märtsi 2005. aasta kirjades 2005/35 ja 2005/39; 24. märtsi 2006. aasta kirjas 2006/38; 18. augusti 2006. aasta kirjas 2006/64 ning 30. märtsi 2007. aasta kirjades 2007/11, 2007/13, 2007/19, 2007/20, 2007/23 ja 2007/24. Liikmesriikide rahvusvaheliste õiguslike kohustuste täitmiseks ja rahvusvahelise reguleeriva raamistiku ühtsuse tagamiseks tuleks ajakohastada viiteid määruses (EÜ) nr 2096/2005.
(2)
Seepärast tuleks määrust (EÜ) nr 2096/2005 vastavalt muuta.
(3)
Käesoleva määrusega sätestatud meetmed on kooskõlas ühtse õhuruumi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 2096/2005 muudetakse järgmiselt.
1)
II lisa punkt 4 asendatakse järgmisega:
„4. TÖÖMEETODID JA -KORD
Lennuliiklusteenuste osutaja peab suutma tõendada, et tema töömeetodid ja -kord vastavad rahvusvahelise tsiviillennunduse konventsiooni järgmistes lisades esitatud standarditele, niivõrd kui need on asjakohased kõnealuses õhuruumis osutatavate lennuliiklusteenuste puhul:
a)
2. lisa õhusõidueeskirjade kohta (10. trükk, juuli 2005, sealhulgas kõik muudatused kuni muudatuseni nr 40),
b)
10. lisa lennunduse sidevahendite kohta; II osa: sidepidamiskord, sealhulgas aeronavigatsiooniteeninduse protseduuride (PANS) staatusega sidepidamiskord (6. trükk, oktoober 2001, sealhulgas kõik muudatused kuni muudatuseni nr 82),
c)
11. lisa lennuliiklusteenuste kohta (13. trükk, juuli 2001, sealhulgas kõik muudatused kuni muudatuseni nr 45).”
2)
III lisa punkt 2 asendatakse järgmisega:
„2. TÖÖMEETODID JA -KORD
Meteoroloogiateenuste osutaja peab suutma tõendada, et tema töömeetodid ja -kord vastavad rahvusvahelise tsiviillennunduse konventsiooni järgmistes lisades esitatud standarditele, niivõrd kui need on asjakohased kõnealuses õhuruumis osutatavate meteoroloogiateenuste puhul:
a)
3. lisa meteoroloogiateenuste kohta rahvusvahelisele aeronavigatsioonile (16. trükk, juuli 2007, sealhulgas kõik muudatused kuni muudatuseni nr 74),
b)
11. lisa lennuliiklusteenuste kohta (13. trükk, juuli 2001, sealhulgas kõik muudatused kuni muudatuseni nr 45),
c)
14. lisa lennuväljade kohta järgmistes versioonides:
i)
I osa lennuväljade konstruktsiooni ja töö kohta (4. trükk, juuli 2004, sealhulgas kõik muudatused kuni muudatuseni nr 9),
ii)
II osa helikopteriväljakute kohta (2. trükk, juuli 1995, sealhulgas kõik muudatused kuni muudatuseni nr 3).”
3)
IV lisa punkt 2 asendatakse järgmisega:
„2. TÖÖMEETODID JA -KORD
Lennundusteabeteenuste osutaja peab suutma tõendada, et tema töömeetodid ja -kord vastavad rahvusvahelise tsiviillennunduse konventsiooni järgmistes lisades esitatud standarditele, niivõrd kui need on asjakohased kõnealuses õhuruumis osutatavate lennundusteabeteenuste puhul:
a)
3. lisa meteoroloogiateenuste kohta rahvusvahelisele aeronavigatsioonile (16. trükk, juuli 2007, sealhulgas kõik muudatused kuni muudatuseni nr 74),
b)
4. lisa lennunduskaartide kohta (10. trükk, juuli 2001, sealhulgas kõik muudatused kuni muudatuseni nr 54),
c)
15. lisa lennundusteabeteenuste kohta (12. trükk, juuli 2004, sealhulgas kõik muudatused kuni muudatuseni nr 34).”
4)
V lisa 4 punkt 3 asendatakse järgmisega:
„3. TÖÖMEETODID JA -KORD
Side-, navigeerimis- ja seireteenuste osutaja peab suutma tõendada, et tema töömeetodid ja -kord vastavad rahvusvahelise tsiviillennunduse konventsiooni 10. lisas (lennunduse sidevahendite kohta) esitatud standarditele, niivõrd kui need on asjakohased kõnealuses õhuruumis osutatavate side-, navigeerimis- ja seireteenuste puhul:
a)
I osa raadionavigatsiooniseadmete kohta (6. trükk, juuli 2006, sealhulgas kõik muudatused kuni muudatuseni nr 82),
b)
II osa sidepidamiskorra kohta, sealhulgas aeronavigatsiooniteeninduse protseduuride (PANS) staatusega sidepidamiskord (6. trükk, oktoober 2001, sealhulgas kõik muudatused kuni muudatuseni nr 82),
c)
III osa sidesüsteemide kohta (2. trükk, juuli 2007, sealhulgas kõik muudatused kuni muudatuseni nr 82),
d)
IV osa seireradarite ja kokkupõrke vältimise süsteemide kohta (4. trükk, juuli 2007, sealhulgas kõik muudatused kuni muudatuseni nr 82),
e)
V osa aeronavigatsioonialase raadiosagedusspektri kasutamise kohta (2. trükk, juuli 2001, sealhulgas kõik muudatused kuni muudatuseni nr 82).”
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 15. juuli 2008

Labels: 8
3
16